27O OBSERVATIONES ZOOLOG 1 CAE. 
nulla animalia viderim quae praerodere illos pedes potuerint. Has larvas pro 
peculiari genere male habet Laurenti in Synops. ReptiL. p. 37. proteum vo- 
cans; et Scopoli. 
An liuc spectat cordylus Aristotelis , quem solum pedatum esse et bran- 
chiis gaudere refert. Libro de Respiratione , Cap. X. An igitur larva lacertae 
aquaticae similis , an siren lacertina ? S caliger in Comment. ad hist. Anim. 
L. I. C. VI. dixit, cordylum et cauda et pedibus natare, et habere caudam, 
qualem glanis : ad quem locum Scaliger p. 47. addit esse quod Avicenna vocat 
Acamphi. 
Observandus etiam utique cordulus Bellonii aquat. p. / t 8. quod animal 
salamandrini amphibii genus officinas falso pro scinco exponere ait. Sala- 
mandra alacrius esse, branchiis praeditum , sed pinnis lateralibus carere (sine 
dubio tales intelligit quales habent pisces natatorias : nam extantes bran- 
chiae pinnatae sunt) , caudam laxam habere , et membranam in dorso. Sed 
quid sibi eo vult, quod pulmonibus carere dicat (nam dissecuit animal), et 
quod viviparum esse, ovaque in bicorni vulva per ordinem ut in viviparis car- 
tilagineis disposita habere , ex quibus postea foetus vivos numerosos excludat? 
Quondam filius reperit ad litus fossae lacertam aquaticam , mortuam , lon- 
gitudine duorum pollicum cum dimidio , prorsus crista carentem , cauda quam- 
vis ancipiti. Dorsum lineis quinque ex maculis nigris ornatum, maxilla quoque 
inferior et gula maculatae. Inter pedes anteriores incipit linea longitudinalis 
laete rubra sensim dilatata usque ad regionem inter femora posteriora. In illa 
tres aut quatuor maculae parvae nigrae irregulares. Caudae margo inferior 
scindens alternis maculis nigris rubrisque , ut tamen rubrae pone deficerent. 
x Conservavi in liquore. 
LACERTA SALAMANDRA. 
Duas alui in aqua aestate 1796. (Ai. IV.) inter lapides et caespites. Oniscis 
nutrivi. Amabant corpore anteriore extra aquam eminere. Versus hyemem 
posui in cella. Sed 1. Jan. 1797. (Ao. V.) mortuas reperi. in poris dorsi haere- 
bat substantia sebacea semi-excreta. 
Roeselius in manuscripto dicit insecta non tangere , sed limacibus horten- 
sibus se nutrivisse. Ego olim minutissimis pisciculis , et eorum defectu portio- 
nibus carnis crudae in longam gracilemque pisciculorum formam concisae, 
